jkorsvik/nowiki_second_scrape_merged huggingface dataset:
Bacteriaspis

Bacteriaspis er en slekt av biller som tilhører familiegruppen bladbiller (Chrysomelidae). Det er kjent 3 arter.


== Utseende ==
Små til middelsstore (4-7 millimeter), avlange, gulaktige og svarte bladbiller. Hode, pronotum og bein er gjerne gulrøde, dekkvingene gjerne for det meste svarte. Hodet er kort og bredt med utstående, rundede fasettøyne. Pronotum er rundet, noe smalere enn de jevnbrede dekkvingene, som er jevnt punktert uten punktstriper.


== Levevis ==
Både larvene og de voksne (imago) er planteetere.


== Utbredelse ==
Slekten forekommer i det østlige Afrika og Jemen.


== Systematisk inndeling ==

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien trådbladbiller, Galerucinae Latreille, 1802
stammen Luperini Gistel, 1856
slekten Bacteriaspis Weise, 1905
Bacteriaspis arabica Medvedev, 2012
Bacteriaspis pygmaeus Laboissiere, 1921
Bacteriaspis scutellata (Balý, 1878)


== Referanser ==


== Eksterne lenker ==
(en) Bacteriaspis i Global Biodiversity Information Facility
Belships

Belships ASA (OSE: BEL; stiftet 7. oktober 1935) er et norsk sjøfartsselskap som eier og drifter tørrlasteskip, og fokuserer på supramax- og ultramax-segmentet. Selskapet har vært notert på Oslo Børs siden 1937 og har hovedkontor i Oslo, samt driftsledelse i et datterselskap i Singapore.Belships drev tre bulkskip på egen hånd, og opererte 12 skip eid av Elkem Chartering, som Belships eier en andel på 50 prosent av. Belships opererer andre skip på totalbefraktning eller tidscharter.Christen Smith grunnla selskapet i 1918 som Skibsaktieselskabet Christen Smiths Rederi, et banebrytende spesialistrederi for tunge løft. I 1937 ble selskapet omstrukturert, idet brødrene Axel, Frithjof og Jørgen Lorentzen tok en kontrollerende andel og selskapet ble notert på Oslo Børs.I 1960-årene endret selskapet spesialgren fra tunge løft for å bulk cargo. I 2018 ble Belships flettet sammen med Lighthouse-rederiene og Lorentzen-familien avsluttet sitt engasjement med selskapet.


== Referanser ==


== Bibliografi ==
Dunn, Laurence. Merchant Ships of the World in Colour 1910–1929. London: Blandford Press Ltd. ISBN 0-7137-0569-8. 
«Christen Smith / Belship Co Ltd History». Arkivert fra originalen 31. desember 2019. Besøkt 5. mars 2020. 


== Eksterne lenker ==
(en) Offisielt nettsted
Stenellina

Stenellina er en slekt av biller som tilhører familiegruppen bladbiller (Chrysomelidae). Det er kjent 4 arter.


== Utseende ==
Middelsstore (ca. 5 millimeter), avlange, blanke, gulaktige bladbiller. Antennene er tynne og omtrent så lange som kroppen. Pronotum er rrundet, dekkvingene jevnbrede, forholdsvis tynne og noe gjennomsiktige.


== Levevis ==
Både larvene og de voksne (imago) er planteetere.


== Utbredelse ==
Slekten er utbredt i Afrika.


== Systematisk inndeling ==

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien trådbladbiller, Galerucinae Latreille, 1802
stammen Metacyclini Chapuis, 1875
slekten Stenellina Cockerell, 1905
Stenellina impressicollis Weise, 1912
Stenellina limbata Laboissiere, 1920
Stenellina marginata (Weise, 1902)
Stenellina meruensis Weise, 1909


== Referanser ==


== Eksterne lenker ==
(en) Stenellina i Encyclopedia of Life 
(en) Stenellina i Global Biodiversity Information Facility
Metal Heart (andre betydninger)

Metal Heart er et album av Accept fra 1985.
Metal Heart har flere betydninger:

«Metal Heart», tittelsporet på Accepts album
Metal Heart Festival
«Metal Heart», en sang av Cat Power fra albumet Moon Pix (1998)
Metal Heart, en film av Hugh O'Conor fra 2018
Konradsen (band)

Konradsen er en norsk popduo bestående av Eirik Vildgren og Jenny Marie Sabel. De ga ut debutalbumet Saints and Sebastian Stories i 2019 og fikk for det Spellemannprisen 2019 i klassen indie/alternativ.


== Diskografi ==
Saints and Sebastian Stories (2019)
Rodeo No. 5 (2020)
You can be loved (2021)


== Referanser ==


== Eksterne lenker ==
(en) Konradsen (band) – kategori av bilder, video eller lyd på Commons 
(en) Konradsen på Discogs 
(en) Konradsen på MusicBrainz 
Konradsen på Facebook 
Konradsen på Spotify
Konradsen på Songkick
Konradsen på Genius – sangtekster


=== Anmeldelser ===
Dagsavisen
Subjekt
Line of Best Fit
Clash
Pitchfork
When the Horn Blows
Lesley Roy

Lesley Roy (født 17. september 1986) er en irsk sanger-låtskriver fra Balbriggan i Dublin. Hun skrev først platekontrakt med et uavhengig irsk selskap, men signerte i 2006 kontrakt med det amerikanske merket Jive Records. To år etter slapp hun debutalbumet Unbeautiful, som var produsert av Max Martin. Senere fokuserte hun på låtskriving, og ble lagt merke til av Marc Jordan, manageren som har fått æren for Rihannas gjennombrudd, og eier av Rebel One Management & Publishing. Som låtskriver har Roy hatt internasjonal suksess etter å ha lever sanger til artister som Adam Lambert, Sanne Hans, Medina og Jana Kramer. Hun skulle representert Irland i Eurovision Song Contest 2020 i Rotterdam i Nederland med låten «Story of My Life», men konkurransen ble avlyst. Hun representerte i stedet Irland i Eurovision Song Contest 2021 med låten «Maps».


== Liv og virke ==


=== Bakgrunn ===
Roy ble født i 1986 og vokste opp i Balbriggan i Dublin. Moren var sanger, og Roy selv startet å spille gitar som syvåring. Da hun var elleve, fikk hun sin egen gitar og begynte å skrive sanger. Som 15-åring spilte hun inn sanger og spilte inn noen demoer med en lokal produsent. Til slutt signerte hun platekontrakt med det uavhengige irske plateselskapet Religion Music label.


=== Karriere ===
Etter hvert la Jive Records merke til Roys arbeider på musikknettstedet HitQuarters, og gikk med på å medfinansiere hennes første album, Unbeautiful, som ble utgitt 30. september 2008. Albumet nådde en femteplass på Billboards Top Heatseekers-liste, og ble produsert av Max Martin. I 2009 var Roy støtteartist under 32-byersturneen for den amerikanske Idol-deltakeren David Archuleta.
Siden har hun satset på en karriere som låtskriver, og har levert låter til artister som Adam Lambert, Miss Montreal, Medina, Jana Kramer, Marlee Scott og Deorro.5. mars 2020 kunngjorde den irske kringkasteren RTÉ at de hadde valgt Roy til å representere Irland i Eurovision Song Contest 2020 med sangen «Story of My Life». Hun skulle ha opptrådt i semifinale 1 tirsdag 10. mai 2020. På grunn av koronavirusutbruddet i 2020 så EBU seg nødt til å avlyse konkurransen for å hindre spredning av koronaviruset SARS-CoV-2 og den medfølgende sykdommen covid-19.I stedet tilbød RTÉ henne oppdraget på nytt året etter. Hun fikk dermed representere Irland i Eurovision Song Contest 2021 med låten «Maps». Sangen endte sist i semifinale 1 og kvalifiserte seg dermed ikke til finalen lørdag 22. mai 2021.


== Diskografi ==


=== Album ===
2008 – Unbeautiful


=== Singler ===
2008 – «I'm Gone, I'm Going»
2008 – «Unbeautiful»
2016 – «Hang On»
2016 – «Blood on Your Hands»
2016 – «Free the Flame (Ember Moon)»
2020 – «Story of My Life»
2020 – «Gold»
2021 – «Maps»


== Referanser ==


== Eksterne lenker ==
(en) Lesley Roy – kategori av bilder, video eller lyd på Commons 
(en) Lesley Roy på Internet Movie Database 
(en) Lesley Roy på Discogs 
(en) Lesley Roy på MusicBrainz 
(en) Lesley Roy på Spotify 
(en) Lesley Roy på Songkick 
(en) Lesley Roy på Last.fm 
(en) Lesley Roy på Genius — sangtekster 
(en) Lesley Roy på AllMusic 
(en) Lesley Roy på Twitter 
(en) Lesley Roy på Facebook 
(en) Lesley Roy på Myspace
Cynortina

Cynortina er en slekt av biller som tilhører familiegruppen bladbiller (Chrysomelidae). Det er kjent én art.


== Levevis ==
Både larvene og de voksne (imago) er planteetere.


== Utbredelse ==
Arten er bare kjent fra Zimbabwe.


== Systematisk inndeling ==

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien trådbladbiller, Galerucinae Latreille, 1802
stamme usikker
slekten Cynortina Weise, 1905
Cynortina modesta (Jacoby, 1895)


== Referanser ==


== Eksterne lenker ==
(en) Cynortina i Global Biodiversity Information Facility
Torre dei Conti

Torre dei Conti, eller Tor de’Conti, er restene av et middelandersk tårn i Roma, i nærheten av Colosseum. Det ble bygd i 1203 under pave Innocens III' pontifikat av Riccardo di Segni for familien Conti, grevene av Segni.
Tårnet er et av de mest imponerende slektstårnene, som, likesom i andre italienske middelalderbyer, preget Roma i denne tidsepoken. Det var et mektig forsvarstårn som var oppreist rett inn til grensen til eiendommen til den konnkurrerende adelsdamilien Frangipani.
Tidligere gikk det også under navnet Torre Maggiore på grunn av sin størrelse. Petrarca priste det som enestående i Roma og i hele verden. Opprinnelig har det ha vært 50 til 60 meter høyt, mens restene som nå rager der er 29 meter høyt. Det befinner seg ved Largo Corrado Ricci i de romerske keiserforas område. 
Tårnet ble bygd over en av exedrene til porticoen til Templum Pacis. Det ble kledt med travertin som man helt enkelt tok fra keiserforaene. Denne kledningen ble fjernet på 1600-tallet for så å bli benyttet ved byggingen av Porta Pia ved Via Nomentana, som pave Pius IV lot bygge etter Michelangelos anvisninger.
Bygningen ble skadet under flere jordskjelv. Særlig jordskjelvet i 1348 gjorde tårnet ubeboelig, og derfor ikke lenger brukt. På 1500-tallet styrtet det delvis sammen flere ganger. Først i 1620 ble det restaurert, men så ble det skadet igjen i jordskjelv i 1630 og 1644. Pavene Urban VIII og Alexander VIII lot det gjenoppbygge mot slutten av 1600-tallet og forsterket det med strebebuer.
Med anleggelsen av Via Cavour på slutten av 1800-tallet, og av Via dei Fori Imperiali under Benito Mussolini, ble tårnet stående tilbake som isolert byggverk i randen av utgravningsområdet for keiserforaene.


== Litteratur ==
Anton Henze u. a.: Kunstführer Rom. 5., neu bearb. Auflage. Reclam, Stuttgart 1994, ISBN 3-15-010402-5, S. 306.
Theodor Gsell-Fels: Rom und die Campagna. 7. Auflage. Bibliogr. Institut, Leipzig 1912, S. CCX und DCCXIX.
Christopher Hibbert: Rom – Biographie einer Stadt. München 1987, ISBN 3-40631881-9.
Mauro Quercoli: Le Torri di Roma. Newton Compton Editori, Rom 2006, ISBN 88-541-0599-6.


== Eksterne lenker ==
Angela Groppi: Tor de' Conti passto costellato crolli in: Corriere della sera. Mai 2004.
Torre Grossa

Torre Grossa er et tårn i den italienske by San Gimignano i Toscana. Tårnet er 54 meter høyt, og dermed det høyeste av de gjenværende middelaldertårnene i byen. Det er ett av de best kjente middelalderlige tårn i Toscana, og det ble oppført i 1310.


== Referanser ==


== Litteratur ==
Lafferty, Samantha (1. desember 2011). Turkey Travel Adventures. Hunter Publishing, Inc. s. 645. ISBN 9781588436856.
Story of My Life

«Story of My Life» (norsk oversettelse: historien om mitt liv) er en sang fra 2020 som fremføres av den irske sangeren Lesley Roy. Sangen ble valgt av den irske kringkasteren RTÉ til å representere Irland i Eurovision Song Contest 2020 i Rotterdam i Nederland. 18. mars 2020 avlyste imidlertid EBU konkurransen på grunn av koronaviruspandemien i Europa vinteren 2020. Sangen ble publisert 5. mars 2020.


== Bakgrunn ==
«Story of My Life» er skrevet av den irske låtskriveren Lesley Roy, sammen med hennes favoritt-låtskrivere i Nashville: Robert Marvin, Catt Gravitt og Tom Shapiro. «Vi ønsket noe uptempo og triumferende som handler seg om å overvinne vanskeligheter i livet og å komme seg opp igjen», sa Lesley Roy da låten ble offentliggjort.Roy selv sier at hun ble «besatt» av låten og skjønte aldri hva hun ville gjøre med den: «Så det var en kombinasjon av et ønske om å dele denne sangen som også passer tiden med hvor vi er i samfunnet akkurat nå», sa hun i et intervju i mars 2020.Høsten 2019 gikk den irske kringkasteren RTÉ ut og inviterte irske låtskrivere og artister til å levere inn bidrag til vurdering for Eurovision Song Contest 2020. Lesley Roy sendte inn sangen, og den ble til slutt valgt som Irlands bidrag i konkurransen. Sangen ble offentliggjort 5. mars 2020 og en musikkvideo til sangen ble lansert samme dag, regissert av Kate Dolan.I januar 2020 ble Irland trukket til å delta i semifinale 1 av Eurovision Song Contest. Semifinalen skulle ha vært arrangert i Rotterdam Ahoy i Nederland torsdag 14. mai. På grunn av koronavirusutbruddet i Europa vinteren 2020 så EBU seg nødt til å avlyse konkurransen for å hindre spredning av koronaviruset SARS-CoV-2 og den medfølgende sykdommen covid-19.


== Referanser ==
Porttårn

Et porttårn er et tårn bygget over eller ved siden av en større port.
Normalt er porttårn en del af middelalderlig festning. Dette kan være som en del av en bymur, en borg eller et fort. Porttårn kan være oppført som tvillingetårn på hver side av en inngang. Selv i moderne arkitektur kan porttårn være en del av designet som en del av et inngangsparti.


== Galleri ==

		
		
		
		


== Eksterne lenker ==
(en) Gate towers – kategori av bilder, video eller lyd på Commons
Stine Espeli Olsen

Stine Espeli Olsen (født 18. april 2002) er en norsk snøbrettkjører, som representerer Geilo IL og NTG Geilo. 


== Idrettskarriere ==
Espeli Olsen deltok i Vinter-EYOF 2019, der hun fikk bronse i Big Air i jenteklassen. I slopestyle kom hun på sjuendeplass. Under Junior-VM i snøbrett 2019 kom hun på niendeplass i slopestyle og 34.-plass i big air.Hun representerte Norge under Vinter-OL for ungdom 2020, og kom der på tiendeplass i slopestyle og 13.-plass i big air.


== Referanser ==


== Eksterne lenker ==
(en) Stine Espeli Olsen – Olympedia 
(en) Stine Espeli Olsen – FIS (snøbrett) 
(en) Stine Espeli Olsen – TheSports.org 
(en) Profil hos Vinter-OL for ungdom 2020 Arkivert 5. mars 2020 hos Wayback Machine.
Perseverance

Perseverance er en rover som NASA sendte til Mars 30. juli 2020 og som landet i krateret Jezero 18. februar 2021.Roveren skal undersøke et astrobiologisk relevant urmiljø på Mars og areologiske prosesser på overflaten, inkludert planetens historiske evne til å opprettholde liv, muligheten for tidligere liv på Mars, og potensialet for å bevare biosignaturer i tilgjengelig geologisk stoff. På sin vei på Mars-overflaten skal roveren plassere beholdere med prøver som kan hentes av en potensiell fremtidig Mars sample return mission.
Navnet Perseverance ble plukket ut blant 28 000 forslag og var sendt inn av en 13 år gammel elev.Perservance er utstyrt med en rekke instrumenter, blant annet et spektrometer (PIXL), en oksygenprodusent (MOXIE) som skal sjekke hvordan man kan produsere oksygen på Mars, og en georadar (RIMFAX) utviklet av Forsvarets forskningsinstitutt som kan ta bilder opp til 10 meter ned i Mars-overflaten.Bilder fra landingen på Mars viste at fallskjermen hadde et mønster som kunne dekodes som ASCII og sa «Dare mighty things» og koordinatene til NASAs Jet Propulsion Laboratory.


== «Ingenuity» ==

Den 19. april 2021 foretok dronen «Ingenuity» i den tynne atmosfæren en flytur som varte rundt 40 sekunder. Dette var historiens første motordrevne flyvning i en utenomjordslig atmosfære. «Ingenuity» styres av nordmannen Håvard Fjær Grip, som jobber hos NASA. Dronen fløy ca. 3 m opp, tok et bilde og landet igjen.


== Bilder ==

		
		
		


== Referanser ==


== Eksterne lenker ==
(en) Offisielt nettsted 
(en) Perseverance rover – kategori av bilder, video eller lyd på Commons
Mesterligafinalen i fotball for menn 2016/17

Mesterliga-finalen 2016/2017 ble spilt lørdag 3. juni 2017 mellom Juventus og Real Madrid på Millennium Stadium i Cardiff. Kampen endte 1-4 til Real Madrid, som dermed vant turenringen for 12 gang.


== Detaljer ==

Banens beste: Cristiano Ronaldo Assistentdommere:Mark Borsch (Tyskland)
Stefan Luppp(Tyskland)
Fjerdedommer:Milorad Mažić (Serbia)


== Referanser ==
Naima Wifstrand

Siri Naima Matilda Wifstrand (født 4. september 1890 i Stockholm i Sverige, død 23. oktober 1968 i Stockholm i Sverige) var en svensk operettesanger og skuespiller.


== Filmer (utvalg) ==
1927 – Madame besøker Oslo
1943 – Kungsgatan
1946 – Konsten att älska
1947 – Livet i Finnskogarna
1947 – Ådalens poesi
1948 – Soldat Bom
1948 – Flåtens kavalerer (Flottans kavaljerer)
1949 – Singoalla
1950 – Festmø uthyres (Fästmö uthyres)
1953 – Vägen till Klockrike
1955 – Sommernattens smil (Sommarnattens leende)
1957 – Smultronstället
1961 – Briggen Tre Liljor
1962 – Nils Holgerssons forunderlige reise (Nils Holgerssons underbara resa)


== Referanser ==


== Eksterne lenker ==
(en) Naima Wifstrand på Internet Movie Database 
(sv) Naima Wifstrand i Svensk Filmdatabas 
(fr) Naima Wifstrand på Allociné 
(en) Naima Wifstrand på AllMovie 
(en) Naima Wifstrand hos The Movie Database 
(en) Naima Wifstrand hos Behind The Voice Actors
Bettina Roll

Bettina Roll (født 1. april 2002) er en norsk snøbrettkjører, som representerer Geilo IL og NTG Geilo. 


== Idrettskarriere ==
Under NM i snøbrett 2018 fikk Roll bronse i slopestyle i juniorklassen. Hun fikk bronse i big air i juniorklassen under NM i snøbrett 2019.Roll deltok i Vinter-EYOF 2019, der hun kom på 22.-plass i Big Air og 13.-plass i slopestyle. Under Junior-VM i snøbrett 2019 kom hun på 20.-plass i slopestyle og 16.-plass i big air.Hun representerte Norge under Vinter-OL for ungdom 2020, og kom der på 11.-plass i big air og 20.-plass i slopestyle.


== Referanser ==


== Eksterne lenker ==
(en) Bettina Roll – Olympedia 
(en) Bettina Roll – FIS (snøbrett) 
(en) Bettina Roll – TheSports.org 
(en) Profil hos Vinter-OL for ungdom 2020
Izabela Marcisz

Izabela Marcisz (født 18. mai 2000) er en polsk langrennsløper, som deltok for Polen under Ski-VM 2019 i Seefeld.
Under Junior-VM på ski 2020 i Oberwiesenthal tok hun medalje i samtlige av de individuelle konkurransene; først sølvmedalje på spinten, deretter bronse på 5 km klassisk og til slutt ett nytt sølv på 15 km skiatlon.Under Vinter-OL 2022 i Beijing, ble hun nummer 39 på sprinten.


== Referanser ==


== Eksterne lenker ==
(en) Izabela Marcisz – Olympedia 
(en) Izabela Marcisz – FIS (langrenn)
Mesterligafinalen i fotball for menn 2017/18

Mesterliga-finalen 2017/2018 ble spilt lørdag 26. mai 2018 mellom Real Madrid og Liverpool på Olympiastadion i Kyiv. Kampen endte 3-1 til Real Madrid, som dermed vant turenringen for 13 gang.


== Detaljer ==

Banens beste: Gareth Bale Assistentdommere:
Milovan Ristić (Serbia)
Dalibor Đurđević (Serbia)
Fjerdedommer:
Clément Turpin (Frankrike)


== Referanser ==
Øyvind Kirkhus

Øyvind Kirkhus (født 14. mai 2002) er en norsk snøbrettkjører, som representerer Heming IL og NTG Geilo. 


== Idrettskarriere ==
Under NM i snøbrett 2018 vant Kirkhus halfpipe i juniorklassen. Han deltok i Vinter-EYOF 2019, der han kom på femteplass i Big Air og 29.-plass i slopestyle. Under Junior-VM i snøbrett 2019 kom han på 16.-plass i big air og 68.-plass i slopestyle.Han skulle representere Norge under Vinter-OL for ungdom 2020, men stilte ikke til start i slopestyle.


== Referanser ==


== Eksterne lenker ==
(en) Øyvind Kirkhus – Olympedia 
(en) Øyvind Kirkhus – FIS (snøbrett) 
(en) Øyvind Kirkhus – TheSports.org 
(en) Profil hos Vinter-OL for ungdom 2020
Alf Kjellin

Alf Gunnar Helgesson Kjellin (født 28. februar 1920 i Lund i Sverige, død 5. april 1988 i Beverly Hills i USA) var en svensk skuespiller, regissør og manusforfatter.


== Filmer (utvalg) ==
1939 – Kadettkamrater
1944 – Den usynlige muren (Den osynliga muren)
1944 – Hets
1945 – Vandring med månen
1946 – Driver dugg, faller regn (Driver dagg faller regn)
1946 – Iris och löjtnantshjärta
1947 – Tösen från Stormyrtorpet
1949 – Singoalla
1950 – Den vita katten
1950 – Sånt hender ikke her (Sånt händer inte här)
1954 – Flicka utan namn
1957 – Sommarnöje sökes
1961 – Lystgården (Lustgården)
1968 – Ice Station Zebra
1968 – Mission: Impossible (TV-serie)


== Referanser ==


== Eksterne lenker ==
(en) Alf Kjellin på Internet Movie Database 
(sv) Alf Kjellin i Svensk Filmdatabas 
(da) Alf Kjellin på Filmdatabasen 
(da) Alf Kjellin på danskefilm.dk 
(da) Alf Kjellin på danskfilmogtv.dk 
(fr) Alf Kjellin på Allociné 
(en) Alf Kjellin på AllMovie 
(en) Alf Kjellin hos The Movie Database
Anita Korva

Anita Korva (født 12. april 1999) er en finsk langrennsløper, som tok VM-bronse på 5 km klassisk under Junior-VM på ski 2018 i Goms.
Under Junior-VM på ski 2019 på hjemmebane i Lahtis, tok hun bronsemedalje i samtlige av de individuelle konkurransene; først på klassiske sprinten, deretter på 5 km fristil og til slutt på 15 km klassisk.Hun ble tatt ut i den finske troppen foran Ski-VM 2019 i Seefeld, der hun gikk sprint fristil og røk ut i prologen.


== Referanser ==


== Eksterne lenker ==
(en) Anita Korva – FIS (langrenn)
Davis-cupen 2020/21

Davis-cupen 2020/21 er den 109. utgaven av tennisturneringen mellom landslag, som er del av ATP-touren 2020 uten at det blir gitt ut poeng.
Turneringsformatet ble endret ytterligere før årets utgave, hvor blant annet to nye «verdensgrupper» ble opprettet samtidig som gruppe I og II av de geografisk inndelte gruppene ble fjernet.
Norge rykket opp fra Europa/Afrika-gruppe II til Verdensgruppe I foran denne utgaven, etter å ha beseiret Georgia under Davis-cupen 2019.
Grunnet koronaviruspandemien ble denne utgaven avbrutt etter kvalifiseringsrunden i mars 2020, hvor det norske laget med Casper Ruud, Viktor Durasovic, Lukas Hellum-Lilleengen, Leyton Rivera og Herman Høyeraal slo Barbados.Cupen gjenoppstartet i september 2021 hvor Usbekistan ble slått i hovedrunden. Turneringen avsluttes for Norges del med en utslagskonkurranse i november 2021, hvor de møter Ukraina (#35), Peru (#38) eller Romania (#41), ettersom det kun var de åtte best rangerte vinnerne i hovedrunden som ble automatisk kvalifisert til Davis-cupfinalene under 2022-utgaven.
Davis-cupfinalene blir avholdt på tre ulike steder fra 25. november til 5. desember 2021; Innsbruck i Østerrike, Madrid i Spania og Torino i Italia.


== Davis-cupfinalene ==

Cupfinalene besto av 18 lag; de fire semifinalistene fra Davis-cupen 2019, to «wildcard» utvalgt av ITF og 12 kvalifiseringsvinnere.


== Verdensgruppe I ==


== Referanser ==


== Eksterne lenker ==
(en) Offisielt nettsted
Jordal Amfi (2020)

Jordal Amfi er en ishall i Oslo som åpnet høsten 2020. Den erstatter en tidligere ishall på stedet, som også het  Jordal Amfi.
Hallen har 5 300 sitteplasser, delvis over to plan. Arenaen er energiøkonomisk, med et planlagt energiforbruk på én million kilowattimer i året, dersom det blir solceller på taket, mens den gamle hallen hadde et forbruk på 4,5 millioner kilowattimer.
Flere av de arkitektoniske grepene som bidro til å gjøre det gamle amfiet unikt, er videreført i den nye arenaen. Ishallen er tegnet av Hille Melbye Arkitekter. Arenaen ble bygget av entreprenørselskapet NCC med Oslo kommune som byggherre.Vålerenga Ishockey spiller sine hjemmekamper på nye Jordal Amfi.


== Historie ==
Før sommeren 2015 ble det vedtatt å rive det gamle anlegget, ettersom den gamle ishallen var ansett som utdatert og kondemnabel. Rivingen begynte 26. januar 2017, og etter de opprinnelige planene skulle det nye anlegget stå ferdig i september 2018. Den nye hallen vil få 5 500 sitteplasser, delvis over to plan. Hallen vil bli energiøkonomisk, med et energiforbruk på én million kilowattimer i året, dersom det blir solceller på taket, mens dagens hall har et forbruk på 4,5 millioner kilowattimer. Det nye prosjektets endelige budsjett skulle per 2015 foreligge i mars 2016, og det var da forventet at den totale kostnaden vil bli på over 200 millioner kroner.
10. oktober 2020 etter nesten fire års ventetid, kunne daværende Kultur- og likestillingsminister Abid Raja, ishockeypresident Tage Pettersen og daværende sportsjef i Vålerenga Hockey, Espen «Shampo» Knutsen innvie Nye Jordal Amfi Oslos nye storstue. Med koronasituasjonen som preget Norge var det kun tillatt med 200 tilskuere på åpningskampen.  Det ble en festaften for de over 200 som fikk se hjemmelaget slå Grüner 4-1. Bortelagets Carl Wassenius scoret det første offisielle målet mens Jonas Oppøyen scoret Vålerengas to første mål.


== Bildegalleri ==

		
		
		
		


== Referanser ==